2020. gada 23. aprīlī Noteikumi Nr. 234

Rīgā (prot. Nr. 27 4. §)

**Grozījumi Ministru kabineta 2020. gada 31. marta noteikumos Nr. 179 "Noteikumi par dīkstāves pabalstu pašnodarbinātām personām, kuras skārusi Covid-19 izplatība"**

Izdoti saskaņā ar likuma "Par valsts

apdraudējuma un tā seku novēršanas un

pārvarēšanas pasākumiem sakarā ar

Covid-19 izplatību" 2. pantu un

14. panta otro daļu

Izdarīt Ministru kabineta 2020. gada 31. marta noteikumos Nr. 179 "Noteikumi par dīkstāves pabalstu pašnodarbinātām personām, kuras skārusi Covid-19 izplatība" (Latvijas Vēstnesis, 2020, 66B., 69B. nr.) šādus grozījumus:

1. Izteikt 4. punktu šādā redakcijā:

"4. Krīzes skartā pašnodarbinātā persona ir fiziska persona, kas reģistrējusies Valsts ieņēmumu dienestā kā saimnieciskās darbības veicēja, ir veikusi valsts sociālās apdrošināšanas obligātās iemaksas kā pašnodarbinātā persona vai ir autoratlīdzības saņēmēja vai mikrouzņēmumu nodokļa maksātāja, vai individuālais komersants un dīkstāves periodā nav guvusi ienākumus no saimnieciskās darbības, izņemot autoru un izpildītāju saņemto autoratlīdzību un ienākumus, kas saņemti no autortiesību un blakustiesību kolektīvā pārvaldījuma organizācijām, kā arī no nepilna darba laika nodarbinātības, ja ienākumi no nepilna darba laika nodarbinātības nepārsniedz 2020. gadā valstī noteikto minimālo mēneša darba algu."

1. Izteikt 6.4. apakšpunktu šādā redakcijā:

"6.4. apliecinājumu, ka attiecīgajā periodā pašnodarbinātā persona nav guvusi ienākumus no saimnieciskās darbības, izņemot autoru un izpildītāju saņemto autoratlīdzību un ienākumus, kas saņemti no autortiesību un blakustiesību kolektīvā pārvaldījuma organizācijām un nepilna darba laika nodarbinātības. Apliecinājumā norāda saņemtās atlīdzības apmēru;".

1. Izteikt 7.1. un 7.2. apakšpunktu šādā redakcijā:

"7.1. mikrouzņēmumu nodokļa maksātājiem – 50 procentu apmērā no mikrouzņēmumu nodokļa maksātāja mēneša vidējiem ieņēmumiem no saimnieciskās darbības par pēdējiem diviem 2019. gada ceturkšņiem, bet ne vairāk kā 700 *euro* par kalendāra mēnesi;

7.2. pašnodarbinātai personai vispārējā nodokļu režīmā – 75 procentu apmērā no attiecīgās personas vidējā valsts sociālās apdrošināšanas obligāto iemaksu objekta apmēra pēdējos divos 2019. gada ceturkšņos, bet ne vairāk kā 700 *euro*mēnesī;".

1. Izteikt 10.5. apakšpunktu šādā redakcijā:

"10.5. ja pašnodarbinātās personas ienākumi no nepilna darba laika nodarbinātības iepriekšējo sešu mēnešu periodā pirms ārkārtējās situācijas izsludināšanas vidēji mēnesī ir bijuši lielāki nekā 2020. gadā valstī noteiktā minimālā mēneša darba alga;".

1. Izteikt 10.9. un 10.10. apakšpunktu šādā redakcijā:

"10.9. pašnodarbinātām personām, kuras vienlaikus ir nodarbinātas valsts un pašvaldību budžeta iestādēs, kā arī valsts un pašvaldību kontrolētos komersantos, izņemot pašnodarbinātās personas, kuras veic pedagoģisko vai radošo darbu un kuru ienākumi no pedagoģiskā vai radošā darba vidēji mēnesī nepārsniedz 2020. gadā valstī noteikto minimālo mēneša darba algu;

10.10. pašnodarbinātām personām, kuras vienlaikus ir nodarbinātas pie cita darba devēja pilnu darba laiku;".

1. Svītrot 10.12. apakšpunktu.
2. Svītrot 10.14. apakšpunktu.
3. Papildināt noteikumus ar 14.1 punktu šādā redakcijā:

"14.1 Pašnodarbinātajai personai, kura saņem dīkstāves pabalstu, piešķir piemaksu 50 *euro* apmērā par katru apgādībā esošu bērnu vecumā līdz 24 gadiem, par kuru pašnodarbinātajai personai uz dīkstāves pabalsta piešķiršanas dienu tiek piemērots iedzīvotāju ienākuma nodokļa atvieglojums. Piemaksu piešķir un izmaksā Valsts sociālās apdrošināšanas aģentūra par periodu, par kuru piešķirts dīkstāves pabalsts un tiek piemērots iedzīvotāju ienākuma nodokļa atvieglojums. Piemaksu pārskaita uz pašnodarbinātās personas kontu, kurā tiek pārskaitīts dīkstāves pabalsts."

Ministru prezidents A. K. Kariņš

Kultūras ministrs N. Puntulis